Document ID: /roh_data/filtered/fineweb-2-filterrobots_roh.jsonl.gz/4289

- En il sid dal tunnel da l’Isla Bella hai dà ina collisiun frontala tranter in auto privat ed in camiun.
- Tenor la polizia è il camiun silsuenter collidà cun la saiv da segirezza da vart dretga, lura ì sin il vial oppost da la via, rut tras la saiv da segirezza sanestra e crudà sur la scarpa.
- Il manischunz dal camiun grevamain blessà è vegnì transportà cun la Rega a Cuira en l’Ospital chantunal. Il manischunz da l’auto privat è mort al lieu da l’accident.
Via serrada per bunamain tschintg uras
En acziun èn stads il salvament da vias da Cuira, ils pumpiers da Tusaun, duas ambulanzas, la Rega e la Polizia chantunala.
L'autostrada A13 tranter Rothenbrunnen/Giuvaulta e Rehanau è stada serrada en omaduas direcziuns tranter curt suenter las 14:00 e curt avant las 19:00. Il traffic è vegnì svià sur la via chantunala.
RR novitads 15:00++ / Telesguard 17:40